=== Med havnebus til Operaen ===
[[Fil:On the harbour bus (1) (7893588482).jpg|thumb|Da Operaen åbnede i 2005, kunne man tage havnebussen til den.]]
[[Fil:København K, København, Denmark - panoramio (41).jpg|thumb|Havnebussen Holmen i Inderhavnen.]]
I 2002 havde havnebusserne 285.000 passagerer. I 2003 steg passagertallet til 343.000 som følge af ekstra sejladser til forskellige kulturbegivenheder og en kampagne målrettet pendlere, som pegede på havnebusserne som et alternativ til de ofte belastede Knippelsbro og [[Langebro]] over havnen. I 2004 blev havnebusserne evalueret for at afgøre, om de skulle fortsætte ud over den første femårige periode.<ref>''Havnebussen satte passagerrekord i 2003'' af Birgitte Lomholt Woolridge. Trafiknyt 2/2004, s. 9.</ref> Det besluttede HUR for deres vedkommende, at de skulle, på sit møde 14. september 2004. Passagertallene var således steget 9 % i perioden 1. september 2003 til 31. august 2004 i forhold til samme periode året før. Og når [[Operaen på Holmen]] åbnede, forventedes det, at mange ansatte og gæster ville benytte havnebusserne, da der kun ville være få parkeringspladser ved Operaen. Det var dog en forudsætning for fortsættelsen, at [[Transportministeriet|Trafikministeriet]] ville forlænge det statslige tilskud.<ref>''Havnebussen sejler videre'' af Mette Kruse Danielsen. Trafiknyt 8-9/2004, s. 8.</ref> Det gik ministeren med til i december 2004.<ref name="Operagæster">''Operagæster tog vandvejen'' af Lis Kellermann. Trafiknyt 1/2005, s. 8-9.</ref>
Historie Vand Foreninger Organisationer